b'\n_START_ARTICLE_\nAsiakas\n_START_SECTION_\nAsiakkaan luokittelu\n_START_PARAGRAPH_\nAsiakas voi olla suora, ep\xc3\xa4suora, sis\xc3\xa4inen tai ulkoinen._NEWLINE_Suora asiakas toimii suoraan yrityksen tai yksityishenkil\xc3\xb6n kanssa. Yksinkertaisin tapaus on tuotteen tai palvelun tilaaja. _NEWLINE_Ep\xc3\xa4suora asiakas k\xc3\xa4ytt\xc3\xa4\xc3\xa4 tuotetta tai palvelua, vaikkei ole suorassa yhteydess\xc3\xa4 toimittajan kanssa. Tuote voidaan myyd\xc3\xa4 asiakkaalle tukku- tai v\xc3\xa4hitt\xc3\xa4isliikkeen kautta. Vaikka asiakas olisi ep\xc3\xa4suora, asiakkaan mielipide t\xc3\xa4ytyy ottaa huomioon. Menekki kuihtuu eritt\xc3\xa4in nopeasti, jos ainoastaan tukun tyytyv\xc3\xa4isyydest\xc3\xa4 ollaan kiinnostuneita._NEWLINE_Ulkoinen asiakas on yrityksen ulkopuolelta tuleva suora tai ep\xc3\xa4suora asiakas._NEWLINE_Sis\xc3\xa4inen asiakas toimii yrityksen sis\xc3\xa4ll\xc3\xa4. Varsinkin suuremmissa yrityksiss\xc3\xa4 yritys on jaettu tulosyksik\xc3\xb6ihin, jotka ostavat toisiltaan palveluita: esimerkiksi markkinointi ostaa IT-osastolta tietokoneet ja verkkoyhteydet.'